cyanic-selkie/wikianc huggingface dataset:
Doctor Bello
Doctor Bello ni filamu ya mwaka 2013 ya nchini Nigeria iliyoongozwa na Tony Abulu na waigizaji wake wakuu wakiwa ni Isaiah Washington, Vivica A. Fox, Jimmy Jean-Louis, Genevieve Nnaji, Stephanie Okereke, Justus Esiri, Ebbe Bassey na Jon Freda.
Robina Gureme Rwakoojo
Robina Gureme Rwakoojo ni mwanasheria wa Uganda, ambaye kwa sasa anafanya kazi kama mbunge mwakilishi wa wanawake katika Wilaya ya Gomba Magharib i katika bunge la kumi na moja la Uganda.
Mto Karehe (Burundi)
ni korongo linalopatikana nchini Burundi (mkoa wa Gitega).
Maji huelekea Mto Naili na hatimaye Bahari ya Kati.
Wizara ya Nishati
Wizara ya Nishati (kwa Kiingereza: Ministry of Energy) ni wizara mpya ya serikali nchini Tanzania iliyopatikana baada ya tarehe 7 Oktoba 2017 Rais John Pombe Joseph Magufuli kuvunja wizara ya Nishati na Madini na kutengeneza wizara mbili tofauti: Wizara ya Nishati na Wizara ya Madini.
Magret Hamisi
Magret Hamisi Nzomiya (alizaliwa mnamo 1987) ni mwigizaji wa filamu nchini Tanzania.
Alizaliwa katika familia ya Wazanaki ambao ni Wakristo akapata elimu ya msingi kwenye shule ya Nyakato mkoani Mara.
Sanaa alianza toka alivyokuwa shule ya msingi, baada ya kumaliza shule alijiunga na vikundi mbali mbali vya sanaa, lakini hakubahatika kupata kikundi chenye msimamo. Mwaka 2008 alijiunga na kikundi cha Alwatan Artist Theatre chenye maskani yake Ilala. Alifaniwa majaribio na kuweza kupata nafasi ya kucheza sinema ya Bunge la wachawi. Katika sinema hiyo amecheza kama msichana mchawi anayeshirikiana na mama yake kuwafanyia ukatili mandondocha anayofuga mama yake.
Anasema kwa upande wa wasanii wa Tanzania anavutiwa muigizaji Mwajuma Abdul maarufu kama Maimuna.aliyecheza sinema ya uwanja wa dhambi. Kwa upande wa waigizaji wa nje ya Tanzania anavutiwa na Maria Clara anayecheza tamthilia ya Secret Diamor. Lengo ni kuwa msanii maarufu wa kimataifa. Anachukizwa na vitendo vya majungu, ugomvi, ubinafsi na umalaya vinavyofanywa na baadhi ya wasanii.
Kigugubera
Kigugubera (au Kikoko-Bera) ni lugha ya Kipama-Nyungan nchini Australia inayozungumzwa na Wagugubera katika jimbo la Queensland. Katika sensa ya mwaka 2006, kulikuwa na wasemaji wa Kigugubera 100, na lugha imo hatarini mwa kutoweka. Kufuatana na uainishaji wa lugha kwa ndani zaidi, Kigugubera kiko katika kundi la Kipama cha Kusini-Magharibi.
Eujendo wa Condat
(kwa Kilatini: Eugendus au Augendus; kwa Kifaransa: Oyand au Oyan; 449 - 1 Januari 510) alikuwa mmonaki kutoka Ufaransa aliyepata kuwa abati wa Condat na kustawisha maisha ya kitawa.
Tangu kale anaheshimiwa kama mtakatifu.
Sikukuu yake huadhimishwa tarehe 1 Januari, lakini pia 4 Januari.
Upendo Nkone
Upendo Nkone ni mwimbaji wa kisasa nchini Tanzania. Anaimba nyimbo za Mungu na sauti kubwa sana na kwaya yake wanaweza vizuri kumsaidia.
Sasa hivi, yeye ni mjane na ana watoto wawili. Nyimbo zake nyingi zinawaambia wajane, mayatima na wengine walio na matatizo kujipa moyo na kusonga mbele kwa furaha kwa sababu Mungu anawalinda. Ametunga nyimbo za kutosha kujaza albamu mbili na zote ni nzuri sana. Hasa nyimbo hizi ‘Usifurahi juu yangu’ na ‘Upendo wa Yesu’ zinapendwa sana na Watanzania. Ndiyo maana yeye ni shujaa wa muziki wa Injili wa sasa hizi.
Katika mwaka wa 2010 Upendo Nkone alitaja kuwa ataolewa tena. Vilevile, nyimbo mpya zinapatikana kama hizi: 'Usinipite bwana' na 'Zipo faida'.
Upendo Nkone anaimba nyimbo zinazohusu wokovu, hivyo ni jambo jema kutilia maanani jumbe zake.
Kanjanaporn Saengkoon
right|thumb|270x270px|Kanjanaporn Saengkoon Kanjanaporn Saengkoon (aliyezaliwa 18 Julai 1996) ni mchezaji wa kimataifa wa Thailand ambaye anacheza kama kiungo.
Alichaguliwa kwa Kombe la Dunia la FIFA la Wanawake la 2019.Katika ngazi ya klabu, anac hezea BG-Bundit Asia.
Orodha ya Mawaziri Wakuu wa Ethiopia
thumb|130px|[[Nembo ya Ethiopia]] thumb|[[Abiy Ahmed, Waziri Mkuu wa Ethiopia tangu Agosti 2018]]
Ukarasa huu una orodha ya Mawaziri Wakuu wa Ethiopia:
Ubora
thumb|Ubora
Ubora ni sifa ya kiumbehai au kitu chochote hasa kulingana na wengine au vingine vya aina ileile.
Pengine ubora unatakiwa kulingana na kiwango kinachotarajiwa na watumiaji na sheria za nchi. Kwa ajili hiyo kuna taasisi maalumu zinazothibitishwa kuwa unafikia kiwango hicho. Bila uthibitisho huo bidhaa haiwezi kuuzwa.
Ubora (kibiashara)
Kwenye biashara uhandisi ubora unatafsiriwa kisayansi kama uwezo wa kutokuwa na mapungufu wa kitu. Ubora ni dhahiri, una sifa fulani ya kujitegemea na unaweza kueleweka tofauti na watu tofauti pia. Watumiaji wanaweza kuangalia pia ubora wa vipimo vya bidhaa, na ubora wa kufanana wa bidhaa.
Wafanyakazi wa msaada wanaweza kupima ubora kwa hatua ambayo bidhaa huweza kuaminika na kudumishwa.
Maelezo
Kuna vipengele vitano vya ubora kibiashara: Ubora uliotumia njia hizi uliendelea kwa kuwa na makampuni ya manunuzi ya NASA,viwanda vya jeshi na nyuklia kuanzia miaka ya 1960 na hii ndiyo sababu ya msisitizo wa kuhakikisha ubora.
Nasaba ya Yuan
300px|thumb|Maeneo yaliyotawaliwa na nasaba ya Yuan Nasaba ya Yuan ilikuwa nasaba ya kifalme ya China iliyoongozwa na Wamongolia na kudumu tangu mwaka 1271 hadi 1368. Ilianzishwa na Kublai Khan aliyekuwa mjukuu wa Chingis Khan. Utawala wa Kimongolia katika China ulikuwa moja kati ya madola yaliyofuata Milki ya Wamongolia ilipogawanywa baada ya kifo cha Chingis Khan.
Katika historia ya China, nasaba ya Yuan ilifuata nasaba ya Song na kutangulia nasaba ya Ming.
Sehemu kubwa za China zilivamiwa na Chingis Khan aliyechukua cheo cha kaizari kulingana na mapokeo ya nchi. Lakini wawakilishi wa nasaba ya Song waliendelea kutawala maeneo ya China Kusini hadi kushindwa kabisa mnamo 1279. Kublai Khan alirithi utawala juu ya China na Mongolia yenyewe, pamoja na cheo cha khan mkubwa kati ya warithi wengine wa Chingis; mwaka 1271 alitangaza utawala wake kama nasaba mpya.
Ilikuwa nasaba ya kwanza iliyoanzishwa na kabila lisilo la Wahan ambayo ilitawala China yote. Mnamo 1368 utawala wao ulipinduliwa na nasaba ya Ming. Toghan Timur, kaizari wa mwisho wa Yuan alipaswa kuondoka Beijing akaendelea kutawala juu ya Mongolia pekee.
Baadhi ya makaizari wa Yuan walijifunza lugha ya Kichina, wakati wengine walitumia tu lugha yao ya asili ya Kimongolia.
Gardena, California
thumbnail|right|280px|Sehemu ya Mji wa Gardena, California
thumb|right|260px|Mahali pa Gardena katika Los Angeles County na [[California]] Gardena ni mji wa Marekani katika jimbo la California. Kwa mujibu wa sensa iliyofanyika mnamo mwaka wa 2000, mji una wakazi wapatao 58,000 wanaoishi katika mji huu. Mji upo m 15 kutoka juu ya usawa wa bahari. Eneo lake ni 15 km².
Niki Sanders
Nicole "Niki" Sanders ni jina la kutaja uhusika uliochezwa na mwigizaji Ali Larter kwenye mfululizo wa televisheni wa Heroes. Niki ni mke wa D. L. Hawkins (Leonard Roberts) na ni mama wa Micah Sanders (Noah Gray-Cabey). Niki, anasumbuliwa na matatizo ya uwili-uwili, anaonekana kuwa na nguvu zaidi ya mwanadamu wa kawaida, kwa kuwa na uwezo wa kujigawa kuwa watu wawili. Awali, alikuwa na uwezo kutumia nguvu hizi wakati alter ego wake ("Jessica") akishika hatamu.
Tim Kring, mtunzi wa kipindi, alieleza ya kwamba awali alimuumba Niki akiwa na nguvu ya kuwa sehemu mbili kwa wakati mmoja, ambayo imetokana na maisha yake akiwa mama mlezi pekee. Niki pia awali alitungwa awe kama msichana wa onyesho. Hata hivyo, Ali Larter hakuwa na umbo la kuweza kucheza uhusika wa msichana wa onyesho, hivyo basi uhusika ukabadilishwa na akawa kahaba wa mtandaoni. Kwa mujibu wa watunzi Joe Pokaski na Aron Coleite, Niki alitolewa kwenye mfululizo na badala yake kawekwa Tracy Strauss hivyo Larter anaweza kucheza nyusika tofauti-tofauti, pindi walipogundua ya kwamba hawawezi kuendelea zaidi na uhusika wa Niki. Badiliko hilo lilipelekea kuweza kujua hadithi ya chimbuko lao, ambapo muhusika anagundua kwamba ana ngungu.
Viungo vya Nje
Postacie z serialu Herosi
Anne Mwampamba
Anne Mwampamba Miaka yake ni 34, Elimu ya sekondari Meta, Mbeya Ni Mkristo, Mfanyakazi wa kampuni ya City Elevator ya Jijini Dar es Salaam, Tanzania. Ni muigizaji wa kikundi cha sanaa cha Alwatan kinachotngeneza filamu za kibongo nchini Tanzania.Ana mtoto mmoja anayeitwa Blendina
Wilaya ya Lushoto
thumb|250px|ramani ya mahali pa wilaya ya Lushoto katika [[mkoa wa Tanga]] Wilaya ya Lushoto ni kati ya wilaya kumi za Mkoa wa Tanga nchini Tanzania. Mwaka 2012 ilikuwa na wakazi 492,441 walioishi katika kata 43 za wilaya hii.
Wilaya ya Lushoto ni sehemu ya milima ya Usambara. Inapakana na Wilaya ya Muheza na nchi ya Kenya upande wa kaskazini. Upande wa mashariki-kusini imepakana na Wilaya ya Korogwe. Upande wa magharibi imepakana na Wilaya ya Korogwe na Mkoa wa Kilimanjaro.
Utawala
Wilaya imegawanyika katika tarafa nane za Lushoto, Soni, Bumbuli, Mgwashi, Mlola, Mlalo, Mtae na Umba na kata 44.
Viungo vya Nje
Habari za jimbo la uchaguzi la Bumbuli katika wilaya ya Lushoto Vivutio vya utalii katika Lushoto
Mto Kariba (Gitega)
ni korongo linalopatikana nchini Burundi (mkoa wa Gitega).
Maji huelekea Mto Naili na hatimaye Bahari ya Kati.
Dragon Ball Z
thumb|Dragon Dragon Ball Z (kwa Kijapani: Z Hepburn Z: Doragon Bōru Zetto; kifupi: DBZ) ni mfululizo wa vipindi vya televisheni vya katuni vya Japani ambavyo vinatayarishwa na Toei Animation.
Katuni hii yaeleza kuhusu sayari ijulikunayo kama sayari ya Vegeta iliyokuja kushambuliwa na kiumbe wa ajabu aitwae Frieza. Frieza alitangaza mapigano na sayari nyingi na kwasababu ya nguvu zake alishinda .alipokuja kutangaza vita na sayari ya Vegeta mfalme aliyetawala hiyo sayari kabla ya ujio wa Frieza aliomba uwepo wa amani lakini Frieza alisisitiza vita ndipo familia ya watu wanne Baba aitwae Bardock, Mama aitwae Geena, mtoto wao wa kwanza aitwae Radits na mtoto wao wa mwisho aitwae cacaraot ilipoamua kuwasafirisha wanao katika sehemu ambayo watakuwa salama na sehemu hiyo ni sayari ya dunia na katika harakati hizo walitokea kumpoteza mtoto wao wa kwanza Radits bila yakutambua kuwa njama za Frieza ni kuilipua sayari yao na kuondoka na watoto wachache ili awape mafunzo ya upiganaji na kuwatumia kama walinzi wake watoto hao walikuwa ni mwana mfalme wa sayari hiyo aitwae Vegeta kama jina la sayari aliyo ishi na mfalme aliye kuwa baba yake kwa mategemeo ya kurithishwa madaraka ya ufalme,Nappor ni mtoto wa generali wa sayari yao na Radits aliyekuwa moja wa wanafamila ya bardock.Cacaraot alipofika duniani kupitia  chombo cha angani aliokotwa na mzee huko China aliyeitwa Gohan aliyempa cacaraotjina la Goku na kumlea katika kupigana kwa ajili ya haki na amani.katika maisha ya Goku duniani alijifunza kuhusu hadhina  maalumm duniani aitwayo Dragon balls hiyo ni mipira saba ya ajabu ambayo huleta joka la ajabu ambapo ikikusanywa joka huyo ana uwazo wa kutimiza ombi lolote unaloomba kwake.
Katika maisha ya Goku duniani amepitia majaribu pamoja na mafunzo mengi kwa makusudi ya kuzipata dragon balls na katika mapito yote haya amepata marafiki kadhaa ambao ni:
1.Klillin
2.Bulma: huyu ni rafiki wa kike aliye kutana na goku kipindi alipokuwa katika kijiji alicho ishi na babu yake(Gohan).Binti huyu alistahajabikaa sana baada ya kumuona mtoto mdogo  aliye kuwa goku akiishi katika kijiji kile maana hakuna mtu anaye weza kuishi katika kijiji kile kwa kuwa kuna wanyama wakali ndani ya kijiji hicho.baada ya bulma kuunda urafiki na goku walipata kusaidiana vizuri pamoja katika kutafuta dragon balls maana goku ana maarifa ya upiganaji na bulma ana elimu ya sayansi na teknolojia.Bulma alikubali kumsaidia goku kutafuta dragon balls maana alikuwa na madhumuni ya kuzitafuta dragon balls pia lakini hakuwa na uwezo wa kufanya hivyo bila ya msaada wa mtu kama Goku.
3:Vegeta huyu ndiye mwana mfalme wa sayari ya vegeta na alikuwa mmoja wapo kati ya watu waliopona katika maangamizi ya Frieza na kulelewa na Frieza mwenyewe akiwa pamoja na Radits na Nappor baada ya hawa vijana kupewa mafunzo makali ya kupigana kutoka kwa Frieza na kujitengenezea hali ya kuwa na roho ngumu. Walimtumikia Frieza na kutimiza maagizo yake yote ya kulipua sayari yoyote atakayo na hatima ilifika ambapo Frieza aliagiza kulipuliwa kwa dunia na katika kutimiza agizo hilo radits aliamua kuwahi duniani na kuanzisha uharibifu lakini alifanya hivyo bila kusikiliza mipango ya Nappor na Vegeta ya kusubiria muda kidogo kabla ya kuanza mashambulizi.kati,ka ujio wa radits duniani alikuja na kipima nguvu hicho ni kifa kinachokusaidia kupima nguvu ya mtu yeyote.alipofika duniani alitua milimani na kukutana na mmoja wapo kati ya maadui wakubwa wa goku aitwae Picolo na kuendana na kipima nguvu chake alijua ya kuwa ata kuwa na nguvu sana kwa hiyo alijaribu kupigana naye na alipotaka kumu ua kipima nguvu chake kilihisi nguvu nyingine kubwa zaidi ambayo ingeweza kumpa changamoto kwa hiyo alimsamehe Picolo na kuelekea upande wa hiyo nguvu alipofikia upande wa hiyo nguvu alikuwa katika kisiwa kidogo kilichokuwa na nyumba moja aliangalia watu waliokuwepo na aligundua kuwa aliye kuwa akimtafuta alikuwa ni Goku na alimuona katika mazingira ya karibu alipomuona alikua ameshakuwa mkubwa na alikuwa na mtoto aliye muita jina la babu yake Gohan aliamua kumchukua mtoto wake na kumwambia wewe ni mdogo wangu na hauwezi kufanya kitu chochote kwangu.Goku alichukulia maanani matendo aliyo fanya Radits bila ya kujali kama alikuwa kaka yake au la.kwa sababu hiyo goku aliamua kupigana na radits na katika kupigana na radits aliomba msaada kwa picolo bila ya kujali kuwa alikuwa adui yake na katika kupigana kwao Goku alipigwa na kuumizwa sana na muda huo mwana wake Gohan alikuwa ndani ya chombo cha anga cha Radits alipohisi moyoni maumivu anayoyahisi baba yake alipasua chombo kile cha anga na baada ya kutoka nje ya kile chombo alimpiga Radits pigo moja lililomlegeza na licha ya hiyo kulihitajika kafara ya mtu mmoja ili kumuua radits kikamilifu na Goku ndiye mtu aliyejitolea kufanya hivyo. Goku alipokufa alienda kupeleka nafsi yake kwa mwalimu wa upiganaji aliyemfunza mengi ndani ya mwaka mmoja huku duniani katika kifo cha raditsDalisema maneno yake ya mwisho kwa kuwambia kuwa mwaka mmoja ufuatao watakuja marafiki zangu wawili waitwao Vegeta na Nappor watakuja kuiharibu dinia bila huruma na ndivyo ilivyokuwa kama alivyosema Radits na katika ujio wao waliua marafiki kadhaa wa goku na kusababisha uharibifu wa dragon balls lakini mwisho wa yote walizuiliwa na walipozuiliwa Nappor alikufa na Vegeta alipona na kwanda katika sayari iitwayo Namec iliyozawadiwa dragon balls pia .Baada ya kuondoka kwa vageta na kufa kwa Nappor kulikuwa na amani lakini goku bila marafiki zake hakuweza kuishi kwa amani.
Tokeo la picha la dragon ball z
Moskovi
Moskovi (Moscovium) ni elementi sintetiki yenye alama Mc na namba atomia 115. Hali halisi haiko duniani isipokuwa kwa muda mfupi ikitengenezwa katika maabara. Iliundwa kwa mara ya kwanza mnamo 2003 na kundi la wanasayansi wa Urusi na Marekani waliofanya kazi pamoja kwenye Taasisi ya pamoja ya utafiti wa nyuklia (JINR) huko Dubna, Urusi.
Watafiti walifyatua ioni za Kalisi Ca-48 dhdi ya Ameriki Am-243 wakaunda atomu nne za Moskovi. Atomi hizu zilibungua katika muda wa milisekunde 100 kwa kutoa vyembe vya alpha hadi kuwa Nihoni.
Mwaka 2016, elementi hiyo mpya ilipewa jina rasmi kwa heshima ya Moscow Oblast, mkoa ambako JINR iko.
Moskovi ni elementi nururifu sana; isotopi yake iliyo thabiti zaidi huwa na nusumaisha ya sekunde 0.65 pekee.
Hakuna tabia za kifizikia au kikemia zilizoweza kutazamwa; hii ni kwa sababu ya uzalishaji mdogo na gharama kubwa na ukweli kwamba hubungua haraka sana.
Kilozi
Kilozi ni lugha ya Kibantu nchini Zambia, Botswana, Namibia na Zimbabwe inayozungumzwa na Walozi. Mwaka wa 2010 idadi ya wasemaji wa Kilozi nchini Zambia imehesabiwa kuwa watu 612,000. Pia kuna wasemaji 70,000 nchini Zimbabwe (1982), wasemaji 28,600 nchini Namibia (2006) na wasemaji 14,000 nchini Botswana (2006). Kufuatana na uainishaji wa lugha za Kibantu wa Malcolm Guthrie Kilozi iko katika kundi la K20.
Kimwani (Kagera)
Kimwani ni jina la kata ya Wilaya ya Muleba katika Mkoa wa Kagera, Tanzania yenye postikodi namba 35525. Wakati wa sensa iliyofanyika mwaka wa 2012, kata ilikuwa na wakazi wapatao 20,161 waishio humo.
Kreta ya Chicxulub
Kreta ya Chicxulub (tamka chik-shulub) ni kreta kubwa kwenye pwani ya rasi ya Yucatan (Meksiko) iliyosababishwa na pigo la asteroidi miaka milioni 66 iliyopita. Inaaminiwa ya kwamba tukio hilo lilisababisha kuangamia kwa dinosauri pamoja na spishi nyingine nyingi Duniani.
Kreta hii ina kipenyo cha zaidi ya km 180, hivyo ni kreta kubwa ya tatu duniani iliyosababishwa na pigo la asteroidi (en:impact crater) Asteroidi iliyogonga huko ilikuwa na kipenyo cha angalau km 10. Pigo hilo lilisababisha tsunami, kuwaka kwa moto katika sehemu nyingi za Dunia, matetemeko ya ardhi na kulipuka kwa volkeno nyingi. Kutokana na vumbi na majivu yaliyorushwa angani nuru ya jua ilizuiliwa na hivyo kilitokea kipindi kirefu cha giza na baridi kali kote duniani.
Kreta haionekani tena kwa macho au kutoka ndege maana mmomonyoko kwenye uso wa ardhi umeshasawazisha milima na kufukia shimo. Lakini vipimo vinaonyesha mabadiliko katika miamba ya eneo hilo na mabadiliko katika uga wa graviti ya eneo hili yanayotokana na densiti kubwa ya miamba pale ambako pigo lilikandamiza mwamba. Umri wa mwamba ulipimwa na kukadiriwa kuwa takriban miaka milioni 65 - 66. Umri huo unalingana na kupotea ghafla kwa spishi nyingi kote duniani jinsi inavyoonekana katika mabaki ya kisukuku.
Jumamosi kuu
thumb|252px|[[Sanamu maarufu ya Pietà ya Michelangelo iliyochongwa katika marumaru kumuonyesha Bikira Maria akipakata maiti ya mwanae Yesu mara baada ya kifo chake msalabani.]] Jumamosi kuu ni siku ya Juma kuu inayoadhimisha hasa pumziko la mwili wa Yesu Kristo kaburini kabla ya kufufuka kwa utukufu usiku wa kuamkia Jumapili ya Pasaka.
Siku hiyo Misa na sakramenti mbalimbali haziadhimishwi kwa kuwa wafuasi wa Yesu wanatulia kimya wakitafakari matukio ya Ijumaa kuu na kujiandaa washangilie ufufuko wake kuanzia kesha la Pasaka hadi Jumapili ya Pentekoste siku 50 baadaye.
Majina katika lugha mbalimbali
Jumamosi kuu inaitwa kwa namna tofauti katika lugha mbalimbali. Baadhi ya mifano ni kama ifuatavyo:
Hifadhi ya Taifa ya Mana Pools
alt=Mto Zambezi kutoka Mana Pools|thumb|Mto Zambezi kutoka Mana Pools Hifadhi ya Taifa ya Mana Pools ni eneo la uhifadhi wa wanyamapori lenye hektari 219,600 na mbuga ya taifa kaskazini mwa Zimbabwe. Ni eneo la chini ya Mto Zambezi nchini Zimbabwe ambapo uwanda wa mafuriko hubadilika na kuwa eneo pana la maziwa kila baada ya msimu wa mvua. Maziwa yanapokauka hatua kwa hatua na kupungua, eneo hilo huvutia wanyama wengi wakubwa kutafuta maji, na kuifanya kuwa mojawapo ya maeneo ya Afrika ya kutazama wanyamapori.
Hifadhi hiyo iliandikwa, kwa kushirikiana na Eneo la Sapi Safari (hekta 118,000) na Eneo la Chewore Safari (hekta 339,000) kama hifadhi mojawapo ya Urithi wa Dunia wa UNESCO (kwa jumla ya hekta 676,600) mwaka 1984.
Mwajuma Abdul
Mwajuma Abdul (Dar es Salaam, Tanzania, 1977 - 28 Juni 2016) alikuwa muigizaji wa vipindi vya televisheni na filamu nchini Tanzania.
Maisha
Mwajuma alipata elimu ya msingi katika shule ya Mjimwema na kujiunga shule ya sekondari ya bweni ya Iringa Girls iliyopo Iringa, baada ya hapo alijiunga na masomo ya ukatibu mukhtasi.
Baada ya hapo alijiunga na kikundi cha sanaa cha The Lighters kilichokuwa na makao makuu yake Kimara. Alijipatia umaarufu mkubwa katika sinema ya Uwanja wa Dhambi, Mwajuma Abdul a.k.a Maimuna ameibuka tena katika filamu nyingine ya kutisha inayoitwa Picnic. Kwa mujibu wa maelezo yake, amesema nafasi hiyo ameipata baada ya kuonekana ana kiwango kikubwa cha uigizaji, hasa baada ya kuimudu nafasi yake aliyocheza ya kupambana na mchawi Mama Shubiri katika sinema ya Uwanja wa dhambi. Katika sinema ya Picnic amecheza kwa kutumia jina la Dora, Katika sinema hiyo anacheza kama Mzimu unaokuja kulipa kisasi kwa kitendo alichofanyiwa na vijana wenzake. Mzimu wa Dora unawatokea vijana hao waliokwenda Picnic Bagamoyo wakitokea Dar es Salaam, wakiwa na furaha ya kuona magofu ya kaole na kupata historia ya mji huo, wanatokewa na mzimu wa Dora na kuanza kuua mmoja baada ya mwingine. Furaha ya Picnic inageuka na kuwa majonzi makubwa.
Kuhusu fani ya uigizaji, alianza toka alivyokuwa shule ya msingi. Na hata baada ya kumaliza masomo, aliamua kuendelea na sanaa kwa kujiunga na kikundi cha The Lighters kilichokuwa na Maskani yake Kimara. Pia, anashiriki katika mchezo wa redio wa Twende na wakati unarushwa na kituo cha redio Tanzania. Amesema baada ya kutoka Lighters aliamua kujiunga na Kaole kwa ajili ya kufanya sanaa za kwenye Luninga. Alijitoa Kaole na kujiunga na kundi la Alwatan Artist Theatre. Alitaja baadhi ya Sinema alizocheza ni pamoja na Joram Lazima Ufe, ni kitabu kilichoandikwa na mwandishi maarufu barani Afrika, Ben Mtobwa. Kitabu hicho kimejipatia umaarufu mkubwa ndani ya nchi na nje ya mipaka ya Tanzania. Sinema nyingine alizocheza ni Uwanja wa Dhambi. Katika filamu hiyo amecheza kama Maimuna. Sinema ni I love you amecheza kwa jina Rose, Husda amecheza kwa jina la Rose, nyingine Zindiko amecheza kwa jina la Amanda. Kuhusu wa wasanii wa Kibongo anavutiwa na Anne Mwampamba na Mikala. Wasanii wa nje wanamvutia ni Bruce Lee, Anjela Mau na Genenve Nnanji. Pia ameshiriki katika tamthilia inayotengenezwa na Benchmak inayoitwa hukumu ya Tunu itanayorushwa na ITV.
Kibanga
Kibanga ni jina la kata ya Wilaya ya Muleba katika Mkoa wa Kagera, Tanzania yenye postikodi namba 35515. Wakati wa sensa iliyofanyika mwaka wa 2012, kata ilikuwa na wakazi wapatao 10,432 waishio humo.
Kijiji cha Kibanga kinapakana kaskazini na kijiji cha Kabare, kusini mto Ngono, mashariki kijiji cha Bumilo na magharibi kijiji cha Kabutaigi.
Wakazi wengi Kibanga ni wakulima na zao la biashara la Kibanga ni kahawa.
Kuna shule mbili za sekondari: moja ya binafsi inaitwa Dream achiever Seconadary School, na nyingine ya serikali inaitwa Kibanga Secondary School. Kata ya Kibanga ina shule za msingi nne yaani: Kibanga, Bumilo, Runyinya na Kabutaigi.
Iringa
Iringa ni jina la
Ndani ya mkoa pia kuna wilaya za Iringa Mjini na Iringa Kijijini.
Kiguguyimidjir
Kiguguyimidjir (au Kiguugu-Yimithirr) ni lugha ya Kipama-Nyungan nchini Australia inayozungumzwa na Waguguyimidjir katika jimbo la [[Queensland]. Katika sensa ya mwaka 2006, kulikuwa na wasemaji wa Kiguguyimidjir 780. Kufuatana na uainishaji wa lugha kwa ndani zaidi, Kiguguyimidjir kiko katika kundi lake lenyewe la Kiguguyimidjir.
Mbuga ya Wanyama ya Abdoulaye
Mbuga ya Wanyama ya Abdoulaye ni eneo lililohifadhiwa linalopatikana nchini Togo. Hifadhi hiyo Ilianzishwa mnamo 1951. Ina eneo la kilomita za mraba 300.
Dr. Mekam
Dr. Mekam ni filamu ya Nollywood ya mwaka 2018, iliyotayarishwa na Oby Olebara Uzoukwu, pamoja na Phil Erabie na kuongozwa na Ike Nnaebue.
Ploti
Filamu hii inaelezea kisa cha daktari aitwaye Dr. Mekam anayerejea nchini Nigeria akitokea nje ya nchi alikokuwa akihudumu kama tabibu na kuamua kugombea nafasi ya urais. BaadaYe anakuja kugundua kuwa, njia alIYoamua kuifuata ili kuwa rais haikuwa rahisi hata kidogo.
Wahusika
Mtiririko wa wahusika
Tunduma
Upande wa Tanzania Tunduma imekuwa halmashauri ya pekee katika mkoa wa Songwe; hadi mwaka 2012 ilikuwa kata ya Wilaya ya Mbozi. Kwa mujibu wa sensa iliyofanyika mwaka wa 2012, mji ulikuwa na wakazi wapatao 97,562 waishio humo,, waliongezeka hadi watu 142,943 mnamo 2016.
Msimbo wa posta ni 53901.
Pamoja na kuwa kituo cha mpakani ni pia njiapanda muhimu kwa sababu njia za kwenda Sumbawanga na Ileje zinaachana huko na barabara kuu ya TANZAM.
Mihumo
Mihumo ni kata ya Wilaya ya Liwale katika Mkoa wa Lindi, Tanzania. Wakati wa sensa iliyofanyika mwaka wa 2012, kata ilikuwa na wakazi wapatao 5,348 walioishi humo. Msimbo wa posta ni 65509.
Antoinette Kankindi Kagoyire
Antoinette Kankindi Kagoyire ( Kivu Kaskazini, Kongo, 1950) ni mwanafalsafa Mwafrika (asili kutoka DRC), mtaalamu wa mawazo ya Charles Péguy na profesa wa chuo kikuu wa Maadili na Falsafa ya Kisiasa katika Chuo Kikuu cha Strathmore huko Nairobi, Kenya. Alisoma katika Chuo Kikuu cha Kinshasa na Chuo Kikuu cha Navarre. Baada ya ushiriki wake katika semina ya kimataifa kuhusu uongozi wa wanawake iliyoadhimishwa mwaka 2013 mjini Lilongwe (Malawi).
Mfuko wa Hatua za Dharura - Afrika (UAF-A) uliamua kufadhili mpango wa uongozi wa wanawake katika 2016-2017 ambapo wajasiriamali wanawake wa kutoka afrika, wanasiasa, waandishi wa habari na wanasayansi walishiriki. Mwaka wa 2017 ulipokea Tuzo ya Kimataifa ya Harambee Africa ya Ukuzaji na Usawa wa Mwanamuke wa Kiafrika.
Mto Karonga (Burundi)
unapatikana nchini Burundi (mkoa wa Gitega).
Maji huelekea Mto Naili na hatimaye Bahari ya Kati.
Ngoma (ala ya muziki)
200px|thumbnail|Ngoma inapigwa thumb|Ngoma za plastiki Ngoma ni ala ya muziki inayopigwa kwa mkono au kwa fimbo.
Ngoma hufanywa kwa kukaza utando juu ya mzinga. Utando mara nyingi ni wa ngozi na siku hizi pia plastiki. Mzinga unaweza kufanywa kwa ubao, metali, udongo uliofinyangwa au chochote kile kinacholeta nafasi yenye kuta na uwazi ambako utando unafungwa.
Ngoma ni ala ya jadi katika Afrika na pia sehemu nyingine za dunia. Mara nyingi zilitengenezwa kwa kutumia kipande cha shina la mti na kuondoa ubao wa katikati halafu kukaza ngozi juu yake.
ISO 4217
thumbnail|right|200px|Tiketi ya ndege ikionesha gharama katika msimbo wa ISO 4217 ISO 4217 ni kifupisho sanifu cha pesa za nchi zote. Kimewekwa na Shirika la Kimataifa la Usanifishaji (kwa Kiingereza "International Organization for Standardization, ISO").
ISO 4217 ni orodha ya alama za vifupisho vya pesa. Kila kifupisho kina herufi tatu. Herufi mbili zinarejea nchi, na herufi ya tatu inarejea jina la pesa la nchi husika.
Kimbowe
Kimbowe ni lugha ya Kibantu nchini Zambia inayozungumzwa na Wambowe. Isichanganywe na Kimbugwe cha Tanzania ambacho pia huitwa Kimbowe. Mwaka wa 1969 idadi ya wasemaji wa Kimbowe imehesabiwa kuwa watu 2690. Kufuatana na uainishaji wa [lugha za Kibantu wa Malcolm Guthrie Kimbowe iko katika kundi la K40.
Ohun Oko Somida
Ohun Oko Somida ni filamu ya mwaka 2010 ya nchini Nigeria iliyoandikwa na kuongozwa na Sola Sobowale. Nyota wa filamu hii ni Fathia Balogun na Adebayo Salami, na baba wa Femi Adebayo.
Dimani
Kwa matumizi tofauti ya jina hilo angalia Dimani (Rufiji)
Dimani ni kata ya Wilaya ya Magharibi Unguja katika Mkoa wa Mjini Magharibi Unguja, Tanzania. Kwa mujibu wa sensa iliyofanyika mwaka wa 2002, kata ina wakazi wapatao 1.560 waishio humo.
El Segundo, California
thumbnail|right|280px|Sehemu ya Mji wa El Segundo, California
thumb|right|260px|Mahali pa El Segundo katika Los Angeles County na [[California]] El Segundo ni mji wa Marekani katika jimbo la California. Kwa mujibu wa sensa iliyofanyika mnamo mwaka wa 2000, mji una wakazi wapatao 16,000 wanaoishi katika mji huu. Mji upo m 35 kutoka juu ya usawa wa bahari. Eneo lake ni 28 km².
Corbeil-Essonnes
thumbnail|right|280px|Sehemu ya mji wa Corbeil-Essonnes
Corbeil-Essones ni mji wa Ufaransa.
Békéscsaba
thumbnail|right|280px|Mji wa Békéscsaba
Békéscsaba ni mji mkuu wa wilaya ya Békés nchini Hungaria. Idadi ya wakazi wake ni takriban 66,377.
Shule ya Kimarekani ya Marrakesh
Historia yake
Shule ya Kimarekani ya Marrakesh ilianzishwa mnamo mwaka 1995 na Joseph A. McPhillips III, Mkuu wa Shule katika Shule ya American School of Tangier kwa miaka thelathini na tano. Ilianzishwa kama tawi la Shule ya The American School of Tangier, ambayo ilikuwepo tangu mwaka 1950, Shule ya kimarekani ya Marrakesh ilikusudiwa na Bwana McPhillips kuwa taasisi ya mfano, ikionyesha imani yake binafsi katika elimu na imani katika Ufalme wa Moroko.
Mapema katika uongozi wa Joe McPhillips naBi Audrey Riffi, shule hiyo ilifungua milango yake katika vituo vya kukodi katika villa wakiwa na walimu wawili. Ilihamia katika kituo chake cha sasa ambacho ndo kilikuw ndo chanzo na kama hatua ya kwanza. Shule ya Chini ilifunguliwa mnamo Septemba 15, mwaka 2001, na Shule ya Juu ilifunguliwa mnamo Machi 27, mwaka 2002. Waliongeza madarasa kila mwaka, ASM ilimaliza darasa lake la kwanza kama mwandamizi mnamo 2008
A Place Called Happy
A Place Called Happy ni filamu ya Nollywood inayoelezea mahusiano ya wapenzi wawili kutoka nchini Ghana na Nigeria ambao wanapitia changamoto ngumu za maisha ya nyuma.
Ngongowele
Ngongowele ni kata ya Wilaya ya Liwale katika Mkoa wa Lindi, Tanzania. Wakati wa sensa iliyofanyika mwaka wa 2012, kata ilikuwa na wakazi wapatao 3,644 walioishi humo. Msimbo wa posta ni 65508.
Mkoa wa Diyarbakır
Diyarbakır ni jin la kutaja mkoa uliopo mjini mashariki mwa nchi ya Uturuki. Mkoa unachukua eneo la kilomita za mraba zipatazo 15,355 na jumla ya wakazi 1,494,321. Awali idadi ya wakazi wanaoishi hapa ilikuwa 1,362,708 kwa hesabu ya sensa ya mwaka wa 2000.
Mikoa inayopakana karibu na mkoa huu ni pamoja na Elazığ kwa upande wa kaskazini-magharibi, Malatya na Adıyaman kwa upande wa magharibi, Şanlıurfa kwa upande wa kusini-mashariki, Mardin kwa upande wa kusini, Batman kwa upande wa mashariki, Muş kwa upande wa mashariki, na Bingöl kwa upande wa kaskazini-mashariki ya nchi. Mji mkuu wake ni Diyarbakır.
Wilaya za mkoani hapa
Mkoa wa Diyarbakır umegawanyika katika wilaya 14 (mji mkuu umekoozeshwa):
Angel Kamugisha
Angel Apolinary Kamugisha (amezaliwa tar. 11 Agosti 1988 – Muleba, mkoa Bukoba, Tanzania) ni mwigizaji wa filamu nchini Tanzania. Kabila yake ni Mhaya, kazi yake ni Uigizaji.
Ni msanii anayempenda wa Kitanzania ni Angel Mbagwile aliyecheza filamu ya Bunge la wachawi. Na Muigizaji wa nje anayempenda ni Brigita wa The Long wait.
Kishanda
Kishanda ni jina la kata ya Wilaya ya Muleba katika Mkoa wa Kagera, Tanzania yenye postikodi namba 35520. Wakati wa sensa iliyofanyika mwaka wa 2012, kata ilikuwa na wakazi wapatao 17,753 waishio humo.
Mto Karuiuma
unapatikana nchini Burundi (mkoa wa Gitega).
Maji huelekea Mto Naili na hatimaye Bahari ya Kati.
Kigumatj
Kigumatj ni lugha ya Kipama-Nyungan nchini Australia inayozungumzwa na Wagumatj katika jimbo la Northern Territory. Katika sensa ya mwaka 2006, kulikuwa na wasemaji wa Kigumatj 240. Kufuatana na uainishaji wa lugha kwa ndani zaidi, Kigumatj kiko katika kundi la Kiyolngu.
Teresa wa Yesu
250px|right|Mt. Teresa alivyochorwa na [[Pieter Paul Rubens]] thumb|250px|right|[[Livio Mehus, Mtakatifu Petro wa Alkantara akimkomunisha mtakatifu Teresa wa Avila; picha ya mwaka (1683) inayotunzwa Prato (Italia)]] 250px|right|thumb|Teresa nje ya nafsi yake alivyochongwa na [[Gianlorenzo Bernini katika marumaru, basilika la Santa Maria della Vittoria, Roma.]] Teresa wa Yesu (Avila, Hispania, 28 Machi 1515 - Alba de Tormes, Hispania, usiku wa kuamkia tarehe 15 Oktoba 1582) ni jina la kitawa la Teresa Sánchez de Cepeda Ávila y Ahumada, maarufu pia kama Teresa wa Avila.
Mwanamke halisi, bikira, utu wake ulikomaa: alikuwa na tabia ya kupendeza, uchangamfu na busara sana, uhodari na msimamo, uwezo wa kukubali hali iliyopo kwa kupanga vizuri na kufanikisha mambo.
Ni kati ya watu muhimu zaidi katika ya historia ya Kanisa ya karne ya 16, katika historia ya utawa na katika teolojia ya Kiroho kutokana na urekebisho aliouanzisha katika shirika la Wakarmeli (wanawake na wanaume vilevile) na kutokana na maandishi yake juu ya maisha ya kiroho yanayomfanya mwalimu wa sala aliye bora kuliko wote.
Alitangazwa na Papa Paulo V kuwa mwenye heri tarehe 24 Aprili 1614, na Papa Gregori XV kuwa mtakatifu tarehe 12 Machi 1622, na hatimaye na Papa Paulo VI kuwa mwalimu wa Kanisa tarehe 4 Oktoba 1970.
Sikukuu yake inaadhimishwa kila mwaka tarehe 15 Oktoba.
Utoto na ujana
Teresa alizaliwa Avila, Hispania, tarehe 28 Machi 1515, katika familia kubwa yenye asili ya Kiyahudi, ikiwa na watoto 9 wa kiume na 4 wa kike.
Mlembwe
Mlembwe ni kata ya Wilaya ya Liwale katika Mkoa wa Lindi, Tanzania. Wakati wa sensa iliyofanyika mwaka wa 2012, kata ilikuwa na wakazi wapatao 2,971 walioishi humo. Msimbo wa posta ni 65512.
Teresa wa Yesu
Utoto na ujana
Akisaidiwa na mfano wa wazazi wake, “waliokuwa waadilifu na wacha Mungu” (alivyosema mwenyewe), tangu utotoni alionekana kuelekea sana maisha ya sala hasa upwekeni.
Kabla ya kufikia umri wa miaka 9 alisoma habari za wafiadini kadhaa ambazo zilimfanya atamani kufia dini hivi kwamba alitoroka nyumbani ili akashiriki kifo chao na kwenda mbinguni. Aliwaambia wazazi wake, “Nataka kumuona Mungu”.
Katika masomo yake ya utotoni aliona njia ya ukweli aliyoijumlisha katika mawazo mawili ya msingi: “Vitu vyote vya ulimwengu huu vitapita”, kumbe Mungu tu ni “wa milele, milele, milele”. Mawazo hayo akaja kuyatumia baadaye katika shairi lake maarufu zaidi: “Usivurugwe na lolote, Usitishwe na lolote, Yote yanapita: Mungu habadiliki kamwe. Subira inapata yote. Aliye na Mungu hakosi kitu; Mungu tu anatosha”. (Shairi, 9)
Alipofikia umri wa miaka 12, alifiwa mama yake, akamuomba Bikira Maria ashike nafasi hiyo.
Orodha ya majimbo ya Norwei
thumb|Ramani ya majimbo ya Norwei Hii ni orodha ya majimbo ya Norwei. Norwei ina majimbo (Kinorwei: fylke, pl. fylker) 19.
Marejeo
Административное деление Норвегии 挪威行政區劃
Teresa wa Yesu
Utoto na ujana
Akiwa na miaka 13 akatumwa kusomea shule ya bweni ya masista Waaugustino hadi alipoweza kukabili kazi ya kutunza familia ya baba yake.
Naomba Kwako Bibiye
"Naomba Kwako Bibiye" ni jina la wimbo ulioimbwa na kundi zima la muziki wa taarab kutoka mjini Zanzibar, Ikhwani Safaa Musical Club au Malindi. Wimbo umetoka miaka ya 1980 na kuimbwa na marehemu Maulid Mohamed Machaprara. Wimbo unatoka katika albamu ya kompilesheni ya "A Hundred Years Of Taarab In Zanzibar". Kompilesheni hii ilitazama nyimbo za Malindi tangu kuanzishwa kwake kuanzia 1905 hadi 2005. Wimbo huu ni wa 8 kutoka katika albamu hii. Machaprara anamlilia mpenzi wake anayejitia kisebusebu juu ya mapenzi yake kwake. Anambembeleza amtie mwake moyoni, kwani mengi ni mateso ashuhudiayo duniani hapa. Haishi hapo, ameonjeshwa raha ya mtu anayependwa, mbaya zaidi akamfanyia hila ya mapenzi.
Teresa wa Yesu
Utoto na ujana
Vitabu vya kidunia vilikuwa vinamuelekeza kutawanyika, lakini vile vya Kiroho, hasa vya Wafransisko, vilimuingiza katika maisha ya umakinifu na sala.
Mpenzi wa kusoma vitabu vya mababu wa Kanisa, hasa Augustino na Gregori Mkuu, alipata wito wake wa kitawa kwa kusoma vile vya Jeromu.
Miaka ya kwanza monasterini
Mwaka 1536, akiwa amefikia hakika ya kuitwa utawani, alijiunga na monasteri ingawa kwanza baba yake hakukubali, akajichagulia jina la “Teresa wa Yesu”.
Alipojiunga na monasteri ya Wakarmeli wa mji wake, alikuta juhudi za masista wamonaki zilikuwa za kiasi.
Mwenyewe, kisha kuweka nadhiri zake, aliamua kulenga ukamilifu, lakini kwa kukosa busara katika juhudi zake miaka 3 baadaye aliugua sana, ikambidi baba ampeleke kwa matibabu kwenye mji wa jirani, na hatimaye amrudishe nyumbani ili kusubiri kifo. Monasterini waliandaa kaburi, ila baba alikataa asizikwe.
Kumbe, baada ya siku nne za kupotewa kabisa na ufahamu, alianza kupata nafuu hata akaweza kurudi utawani, ingawa kwa muda fulani alikuwa amepooza tu. Mwenyewe alifananisha hali hiyo ya afya yake na ile ya roho yake kutokana na yeye kukaidi neema nyingi za Mungu.
Hatimaye, alipopona kabisa, alisema ni kwa maombezi ya Mt. Yosefu, ambaye tangu hapo alimheshimu sana.
Mwaka 1543 alipotewa na familia yake: baba alikufa na ndugu zake wote walihamia Amerika, mmoja baada ya mwingine.
Baada ya muda wa ulegevu, alipopoteza muda mwingi sebuleni, bila kujali maonyo ya muungamishi wake, na alipojiona anafanana na Augustino wa Hippo katika mapambano dhidi ya udhaifu wake, katika Kwaresima ya mwaka 1554 aliguswa sana na sanamu iliyomuonyesha Yesu katika uhalisia wa mateso yake. “Ghafla hisi ya uwepo wa Mungu ilinijia, nisiweze kabisa kutia shakani kwamba alikuwa ndani mwangu wala kwamba mimi nilikuwa nimevutwa kabisa ndani Mwake“.
Tangu hapo Teresa alishika maisha magumu kabisa, akijitahidi kujikusanya peke yake mbele ya Mungu.
Juhudi kwa ajili ya urekebisho
Mwaka 1560, pamoja na wenzake wachache, alitambua haja ya kutengeneza upya maisha ya Karmeli, na alijisikia kuitwa na Mungu kuongoza kundi lao, akaanza kazi yake kubwa ya urekebisho wa shirika kwa msaada wa Yohane wa Msalaba upande wa wanaume.
Mwaka 1562, baada ya kushinda shida mbalimbali, kwa msaada wa askofu wa jimbo, Alvaro de Mendoza, alianzisha monasteri ya kwanza ya urekebisho mjini Avila chini ya usimamizi wa Mt. Yosefu. Muda si muda alipata pia kibali cha mkuu wa shirika lote, Yohane Mbatizaji Rossi.
Pamoja na Yohane wa Msalaba mwaka 1568 alianzisha huko Duruelo konventi ya kwanza ya wanaume.
Mwaka 1580 alipata kutoka Roma kibali cha kuunda kanda huru kwa monasteri za urekebisho wake: ndio mwanzo wa shirika la Wakarmeli Peku.
Ingawa alipaswa kusafiri na kushughulika sana ili kuanzisha monasteri nyingine 16 huko na huko, pamoja na kukabiliana na matatizo mengi makubwa, Teresa alifikia vilele vya maisha ya sala na kujaliwa neema nyingi za pekee.
Hiyo inashuhudiwa na maandishi yake, yaliyokusudiwa kufundisha hasa masista wenzake, na ambayo ni kati ya vitabu bora vya Kanisa Katoliki:
Humo inaonekana wazi kwamba juhudi za Kikristo ni hasa kupokea na kuitikia kazi ambayo Roho Mtakatifu anaifanya ndani ya mtu kuanzia ubatizo ili kumlinganisha na Yesu.
Mafundisho yake hayakutokana na vitabu alivyosoma, bali na mang’amuzi yake binafsi pamoja na uchunguzi wa yale ya wengine. Ndiyo maana si ya nadharia tu, bali hasa yanafafanua kinachotokea, yakiingia mpaka ndani ya nafsi.
Maisha yake yalimalizika katika shughuli za kuanzisha monasteri, kwa kuwa alifariki usiku wa kuamkia tarehe 15 Oktoba 1582 huko Alba de Tormes akiwa njiani kurudi Avila baada ya kuanzisha Karmeli ya Burgos. Maneno yake ya mwisho yalikuwa: “Hatimaye ninakufa kama binti wa Kanisa… Saa niliyoitamani imefika, Bwana wangu na Bwanaarusi wangu. Ni wakati wa kukutana na wewe”.
Mafundisho makuu
Kama msingi wa maisha yote Teresa alipendekeza maadili ya Injili (kutoambatana na kitu, kupendana, kunyenyekea kwa kupenda ukweli, kuwa na msimamo, kutumaini) bila kusahau maadili ya kiutu (upendevu, usemakweli, utaratibu, adabu, uchangamfu, ujuzi).
Pia alipendekeza usikivu kwa Neno la Mungu na ulinganifu na watu wa Biblia: mwenyewe alijisikia kufanana na Bibiarusi wa Wimbo Ulio Bora, na Mtume Paulo na Kristo katika Mateso na katika Ekaristi.
Alisisitiza hasa umuhimu wa sala ambayo kwake “ni kuhusiana kirafiki na Mungu kwa kuongea mara nyingi kwa siri na yeye ambaye tunajua anatupenda”. Hatua kwa hatua uhusiano huo unastawi na kutawala maisha yote.
Kulinganisha maandishi yake na yale ya Yohane wa Msalaba
Tangu tusome mara ya kwanza maandishi ya Teresa wa Yesu na Yohane wa Msalaba, ni rahisi tutambue tofauti ambazo zimesisitizwa mara nyingi. Zinatokana na tofauti za mitazamo yao.
Yohane pia alisema kwa mang’amuzi yake binafsi na ya watu aliowaongoza, lakini hakuyataja, akijitahidi kuyachimba kiteolojia, jambo ambalo ni muhimu ili kutofautisha yaliyo ya kawaida na yaliyo ya ziada. Alieleza sababu za hali mbalimbali za sala kwa mafundisho juu ya maadili ya Kimungu na ya vipaji vya Roho Mtakatifu vinavyoendana nayo.
Kwa mtazamo huo alizingatia yaliyo ya lazima katika safari ya kuelekea utakatifu, hasa matakaso ya Kimungu yanayohitajika kwa usafi kamili wa upendo. Hivyo hakuelekea kujali neema za pekee zinazoendana pengine na sala ya kumiminiwa, wala hakusisitiza kuzingatia ubinadamu wa Yesu, akilenga moja kwa moja shabaha kuu ya sala, yaani Mungu aliyemo mwetu, tunayemfikia katika giza la imani kwa njia ya ujuzi ambao anatumiminia na unafanana na mang’amuzi.
Kwa kufanya hivyo amekamilisha maandishi ya Teresa na kutusaidia tuyaelewe.
Hata hivyo, chini ya tofauti hizo kuna msingi mmoja, kwa kuwa Teresa alijua vya kutosha mang’amuzi ya wafuasi wake aweze kuelewa na kueleza nini inatokea kwa kawaida kwa watu wanaopitia hayo makao saba. Tukitumia maelekezo aliyoyatoa huko na huko tunaweza kubainisha zaidi yaliyo ya lazima na yaliyo ya ziada.
Kimsingi watakatifu hao walielewa vilevile sala ya kumiminiwa, muungano na Mungu unaotokana nayo, na matakaso ya Kimungu yanayohitajika ili kuufikia ule kamili.
Sala zake
Bwana wangu, je, hukuweza kujumlisha yote katika neno moja na kusema, “Baba, utupe yote tunayoyahitaji”?
Kwa yule anayejua yote vizuri kabisa, inaonekana haihitajiki zaidi.
Lo, hekima ya milele! Kwako na kwa Baba yako hiyo ingetosha, na kweli ndivyo ulivyosali katika bustani la Getsemane: ulionyesha matakwa na hofu yako, lakini ukajiachilia kwa matakwa yake.
Hata hivyo kwa kuwa unajua hatuko tayari kama wewe, Bwana wangu, kutii matakwa ya Baba yako, ilikubidi ubainishe vizuri maombi, tuweze kuona kama tunayoyaomba yanatufaa, na tujizuie kuomba tukiona haitufai.
Kwa sababu ndivyo tulivyo kwamba, tusipopewa tunayotamani, kwa hiari yetu tunayakataa tunayopewa na Bwana, hata yakiwa mambo bora.
Kwa kuwa hatujioni matajiri mpaka tushike fedha mikononi.
Bwana wangu, kwa hakika saa niliyoitamani sana hatimaye imefika.
Kwa hakika wakati wa sisi kuonana umefika.
Bwana na mwokozi wangu, kwa hakika huu ni wakati wa mimi kuchukuliwa kutoka uhamisho huu niwe nawe milele.
Dhabihu za Mungu ni roho iliyovunjika; moyo uliovunjika na kupondeka, Ee Mungu, hutaudharau.
Usinitenge na uso wako, wala roho yako mtakatifu usiniondolee. Ee Mungu, uniumbie moyo safi.
Beowulf
Beowulf ni tendi mashuhuri ya fasihi ya Kiingereza cha Kale. Kitabu kilichopo hadi sasa kiliandikwa mnamo 975-1025 BK, lakini inawezekana tendi ilitungwa mapema zaidi.
Hadithi zake
Hilo shairi refu la aya 3182 linasimulia habari za kijana Beowulf anayetokea Uswidi pamoja na marafiki 14 kwa kusudi la kumsaidia mfalme wa Denmark Hrodgar. Hrodgar anateswa na Grendel ambaye ni zimwi mbaya anayemeza watu. Beowulf anamshinda Grendel na mama yake na kupokea zawadi nyingi kutoka Hrodgar.
Kuna sehemu ya pili ya shairi ambamo Beowulf mzee ni mfalme mwenyewe. Anapaswa kushindana na joka anayeharibu nchi. Safari hii Beowulf anauawa akitetea nchi yake kwa sababu kati ya wafuasi wake ni mmoja tu anayemsaidia.
Odilo wa Cluny
(962 hivi - 1 Januari 1049) alikuwa abati wa tano wa monasteri ya Kibenedikto ya Cluny nchini Ufaransa, ambaye aliifanya kuwa muhimu kuliko zote za Ulaya na kuhamasisha urekebisho wa nyingine nyingi.
Mkali kwake mwenyewe, alikuwa mpole na mwenye huruma kwa wengine; kwa jina la Mungu alipatanisha mataifa yaliyokuwa yanapigana, wakati wa njaa alitegemeza kwa hali na mali wanyonge. Pia alianzisha kumbukumbu ya Marehemu Wote siku iliyofuata sikukuu ya Watakatifu Wote.
Tangu kale anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa tarehe 1 Januari.
Stella Nansikombi Makubuya
Stella Nansikombi Mukasa Makubuya (nee Stella Nansikombi), (alizaliwa tarehe 11 Novemba 1967 - alifariki 5 Septemba 2018)), alikuwa mwanasheria wa haki za binadamu wa Uganda, na mwanaharakati wa haki za wanawake ambaye aliwahi kuwa Mkurugenzi wa Kanda ya Afrika katika Kituo cha Kimataifa cha Utafiti wa Wanawake (ICRW).
Sibusiso Zuma
Sibusiso Wiseman Zuma (amezaliwa Durban, KwaZulu-Natal, 23 Juni 1975) alikuwa mwanakandanda mtaalamu wa Afrika Kusini anayeichezea klabu ya kandanda ya Kideni Superliga inayoitwa FC Nordsjælland.
Kinkoya
Kinkoya ni lugha ya Kibantu nchini Zambia inayozungumzwa na Wankoya. Mwaka wa 2006 idadi ya wasemaji wa Kinkoya imehesabiwa kuwa watu 146,000. Kufuatana na uainishaji wa lugha za Kibantu wa Malcolm Guthrie Kinkoya iko katika kundi la L50.
Sibusiso Zuma
Wasifu
Zuma ilianza wasifi wake katika klabu za Afrika Kusini kama vile Mighty Pa, African Wanderers na Orlando Pirates. Mwezi Juni mwaka wa 2000, alijiunga na klabu ya Kideni ya FC København, ambapo alijiendeleza kama mchezaji. Aliisaidia klabu yake kushinda taji la ligi ya Kideni kwa mara yake ya pili na aliteuliwa kuingia katika “hall of fame” ya klabu kutokana na jitihada zake bora katika msimu wa 2004-05, na mwaka wa 2001 Zuma aliteuliwa katika nafasi ya 29 katika tuzo la mwanakandanda bora wa FIFA wa mwaka wa 2001. Baada ya miaka 5 ½ katika klabu ya FC København, Sibusiso Zuma aliuzwa kwa klabu ya Bundesliga, ambayo ni ya ligi ya Kijerumani, Arminia Bielefeld kwa kitita cha yuro milioni moja mnamo Julai 2005.
Mamelodi Sundowns
Mnamo 21 Juni 2008 Sibusiso Zuma alisainiwa na klabu ya Afrika Kusini ya Mamelodi Sundowns. Kisha aliachiliwa katika majira ya joto ya mwaka wa 2009 na mnamo Oktoba mwakwa wa 2009 alikuwa na kipindi cha majaribio na klabu ya FC Nordsjælland, [8] hatimaye kusainiwa na klabu hiyo.
FC Nordsjælland
Mnamo 16 Oktoba alisaini mkataba wa mwaka mmoja na klabu ya Kideni ya FC Nordsjælland. Mnamo 8 Novemba 2009 Zuma alifunga bao lake la kwanza la FC Nordsjælland katika ushinid wa klabu wa 1-0 dhidi ya SønderjyskE.
Wasifu wa Kimataifa
Yeye ameiwakilisha Afrika Kusini katika mechi 67. Aliicheza nchi yake katika Kombe la Dunia la FIFA la mwaka wa 2002. Zuma alikuwa nahodha wa timu ya kitaifa ya Afrika Kusini katika mashindano ya Kombe la Mataifa ya Afrika mwaka wa 2006.
Tukio
Mnamo 25 Juni 2007 iliripotiwa kuwa Zuma alikuwa amehusika katika tukio katika nchi yake ya nyumba ya Afrika Kusini. Baada ya ugomvi mkali kulikuwa na madai kwamba alitishia kuwapiga risasi kundi la watu katika sherehe katika sehemu ya Kokstad. Polisi wa mtaa walichunguza hali hiyo na Zuma alizuiwa kuondoka nchini kwa muda, lakini hakuna mashtaka yalitolewa.
El Monte, California
thumb|right|260px|Mahali pa El Monte katika Los Angeles County na [[California]] El Monte ni mji wa Marekani katika jimbo la California. Kwa mujibu wa sensa iliyofanyika mnamo mwaka wa 2000, mji una wakazi wapatao 116,000 wanaoishi katika mji huu. Mji upo m 91 kutoka juu ya usawa wa bahari. Eneo lake ni 25 km².
Cormeilles-en-Parisis
thumbnail|right|280px|Mji wa Cormeilles-en-Parisis 60px|left Cormeilles-en-Parisis ni mji wa Ufaransa.
Mnara wa taa wa Cap Rosa
Mnara wa taa wa Cap Rosa ni mnara wa taa unaopatikana karibu na El Kala, Wilaya ya Annaba nchini  Algeria. Ulijengwa mnamo mwaka 1869. Kila baada ya sekunde 6 unawasha taa mbili nyeupe. Mnara huo una urefu wa mita 13, uliopakwa rangi nyeupe .Upo kwenye rasi ndogo takribani kilomita 25 upande wa magharibi wa El Kala. .
Barbara Bergmann
Barbara Rose Bergmann (20 Julai 1927 – 5 Aprili 2015) alikuwa mwanaharakati wa haki za wanawake. Kazi yake inashughulikia mada nyingi kuanzia malezi ya watoto na masuala ya jinsia hadi umaskini na usalama wa jamii nchni Marekani.